text: Pas på! Der er cyklister på motorvejen
  09 april 2016 kl. 05.14
  To cyklister forvildede sig natten til lørdag ud på motorvejen mod Esbjerg. Politiet har hjulpet dem på rette vej.
  Hvordan og hvorfor to cyklister ved 04-tiden havde fundet vej til Esbjergmotorvejen og sat kursen mod vest, melder historien ikke noget om.
  Men Syd- og Sønderjyllands Politi måtte rykke ud og venligt men bestemt fjerne de to cyklister, der kørte i nødsporet mellem Vejen og Brørup.
  De to cyklister kan nu se frem til en bøde for overtrædelse af færdselsloven. Det er forbudt af cykle på motorvejen, også selvom det foregår i nødsporet.
  Vi advarer mod 2 cyklister på Esbjergmotorvejen i vestlig retning mellem Vejen og Brørup. De kører i nødsporet.  #politidk
  
  